
ДО

ОБЩИНСКИ СЪВЕТ

ГР. БУРГАС

ДОКЛАДНА ЗАПИСКА

ОТ Д-Р Лорис Мануелян
ЗАМЕСТНИК КМЕТ „здравеопазване, 

социални дейности и спорт” при община Бургас
ОТНОСНО: Приемане на общински план за младежта на Община Бургас за 2018 година.
УВАЖАЕМИ ОБЩИНСКИ СЪВЕТНИЦИ,

В изпълнение на чл.15, ал.4 от Закона за младежта, въз основа на национални стратегически и оперативни документи, както и на анализ на младежките потребности и дейности, и препоръките на младежките организации, работещи на територията на Община Бургас за текущата 2018 година е разработен Общински план за младежта.
Целта на документа е да се предложи и изпълни един набор от приоритетни за 2018 година мерки за насърчаване на икономическата активност и кариерното развитие на младите хора, подобряване на достъпа до информация и качествени услуги, насърчаване на здравословния начин на живот, превенция на социалното изключване на млади хора в неравностойно положение, развитие на младежкото доброволчество, развитие на младите хора в малките населени места и селските райoни, развитие на междукултурния и международен диалог, повишаване на ролята на младите хора в превенцията на престъпността. 
Предвидените в проекта на документа задачи напълно съответстват на залегналите в Националната стратегия за младежта 2012-2020 стратегически цели.
Предвид гореизложеното и на основание чл. 21, ал. 12 от Закона за местното самоуправление и местната администрация, и чл. 16, ал. 1 от Закона за младежта, предлагам Общински съвет - Бургас да вземе следното решение:
РЕШЕНИЕ:

Приема Общински план за младежта на Община Бургас за 2018г.
Приложение:
1. Общински план за младежта за 2018“.
Лорис Мануелян 

ЗАМЕСТНИК – КМЕТ „здравеопазване,

социални дейности и спорт”

